
	[bookmark: _Hlk115704726]1. Արդարադատության նախարարություն 
	23․10.2026թ.

	
	N /27.2.1/55975-2026

	1․ «2026 թվականի Արենի տեսակի խաղողի մթերումների գործընթացի կազմակերպման միջոցառումը հաստատելու մասին» ՀՀ կառավարության որոշման նախագծի (այսուհետ՝ նախագիծ) նախաբանից անհրաժեշտ է հանել «Հայաստանի Հանրապետության Սահմանադրության 146-րդ հոդվածի 2-րդ և 4-րդ մասերը և» բառերը՝ նկատի ունենալով, որ հիշյալ դրույթները ներկայացված իրավական ակտի ընդունման համար լիազորող նորմ չեն հանդիսանում։
2․ Նախագծի 2-րդ հավելվածի 2-րդ կետի 1-ին և 2-րդ ենթակետերի վերջում անհրաժեշտ է նշել ներկայացվող փաստաթղթի տեսակը (տեղեկանք, քաղվածք կամ տեղեկատվություն)։
[bookmark: _Hlk243670992]3․ Նախագծի 2-րդ հավելվածի 8-րդ կետում՝ ելնելով իրավական որոշակիության սկզբունքից, գտնում ենք, որ «մարզպետների» բառից առաջ անհրաժեշտ է լրացնել «մթերման կետի տեղակայման վայրի» բառերը։
4․ Նախագծին կից Ձև 2-ի 2․6-րդ կետում «Հայաստանի Հանրապետության առաջին ատյանի ընդհանուր իրավասության դատարան դիմելու միջոցով» բառերն անհրաժեշտ է փոխարինել «դատական կարգով» բառերով։ Նույն դիտողությունը վերաբերում է նաև Ձև 3-ի 7․1-ին կետին։
5․ Նախագծին կից Ձև 2-ի 3-րդ գլխում «Հասցեները», «Հասցե» բառերն անհրաժեշտ է փոխարինել «գտնվելու վայրը» բառերով։ Հիշյալ դիտողությունը բխում է ՀՀ քաղաքացիական օրենսգրքի 59-րդ հոդվածի պահանջներից։ Նույն դիտողությունը վերաբերում է նաև ամբողջ տեքստին։
	1․ Ընդունվել է։






2․ Ընդունվել է։


3․ Ընդունվել է։



4․ Ընդունվել է։





5․ Ընդունվել է։

	2. Ֆինանսների նախարարություն 
	26․10.2026թ.

	
	N 01/9-2/27854-2026


	1. Բացահայտման կարիք ունի Արենի տեսակի խաղողի մթերման 1 կգ-ի նվազագույն գինը Միջոցառմամբ 210 դրամ սահմանելու շարժառիթները, նկատի ունենալով, որ 2025թ. համար հաստատված նույնաբովանդակ միջոցառմամբ (ՀՀ կառավարության 30.10.2025թ. 1537-Լ որոշում) այն 220 դրամ էր սահմանվել:
















2. ՀՀ տարածքից թարմ պտղի, շշալցված խաղողի գինու, բրենդիի և հանքային ջրի արտահանման աջակցության միջոցառման (ՀՀ կառավարության 11.06.2026թ. N 839-Լ որոշում, այսուհետ՝ Արտահանման միջոցառում) շրջանակներում փոխհատուցում է տրամադրվում նաև շշալցված խաղողի գինու համար (1 լիտրի համար 175 դրամ՝ ԵՏՄ երկրներ և 350 դրամ՝ ԵՏՄ երկրներից բացի այլ երկրներ արտահանման դեպքում)։ Նախագծի հիմնավորումների համաձայն մոտ 1.6 կգ արենի տեսակի խաղողից ստացվում է 1 լիտր գինի։ Ուստի շշալցված խաղողի գինու 1 լիտրի աջակցության պարագայում 1 կգ խաղողի համար աջակցությունը կկազմի 112.5 դրամ կամ 225 դրամ՝ կախված արտահանման շուկայից։
Հետևաբար կրկնակի աջակցությունից խուսափելու նպատակով առաջարկում ենք Միջոցառման ընդունման դեպքում Արտահանման միջոցառման մինչև 2026թ. նոյեմբերի 1-ը սահմանված ժամկետի հետագա երկարաձգման դեպքում բացառել Արենի տեսակի խաղողից շշալցված գինու համար փոխհատուցման տրամադրումը:
3. Նախագծի հիմնավորման համաձայն` 2026թ. Վայոց ձորի մարզում արտադրված շուրջ 5400 տոննա Արենի տեսակի խաղողի բերքից՝ մթերման տեսանկյունից խնդրահարույց է 2000 տոննան, որն ամբողջությամբ մթերվելու դեպքում ցուցաբերվող աջակցության չափը կկազմի շուրջ 140․0 մլն դրամ։ Միաժամանակ ներկայացվել է, որ Էկոնոմիկայի նախարարության կողմից իրականացվող միջոցառումներից վերաբաշխումներ կատարելու հնարավորությունները բացակայում են դրանց մասով չօգտագործված միջոցներ առկա չլինելու պատճառով, ուստի անհրաժեշտ գումարն առաջարկվում է հատկացնել ՀՀ կառավարության պահուստային ֆոնդի միջոցներից: 
Հաշվի առնելով, որ ՀՀ էկոնոմիկայի նախարարության կողմից արդեն իսկ ընդունված որոշումներով մինչև տարեվերջ գնահատված հավելյալ ծախսային կարիքը կազմում է շուրջ 26․4 մլրդ դրամ, իսկ ՀՀ կառավարության պահուստային ֆոնդում մինչ տարեվերջ անհրաժեշտ չափով հասանելի միջոցներ առկա չեն, առաջարկում ենք ձեռնպահ մնալ պետական բյուջեի վրա լրացուցիչ ծախսեր առաջացնող Նախագծերի շրջանառումից: 
[bookmark: _Hlk242781219]4. Միջոցառման 4-րդ կետով, ինչպես նաև Նախագծի N 2 հավելվածով հաստատվող 2026 թվականի Արենի տեսակի խաղողի մթերումների գործընթացի կազմակերպման միջոցառման շրջանակներում տնտեսավարող սուբյեկտներին սուբսիդավորման տրամադրման ընթացակարգի 2-րդ կետի 1-ին ենթակետով, որպես Միջոցառմամբ նախատեսված աջակցությունից օգտվելու նախապայման առաջարկվում է սահմանել, որ տնտեսավարող սուբյեկտը դիմումի ներկայացման օրվան նախորդող օրվա դրությամբ չպետք է ունենա հարկային մարմնի կողմից վերահսկվող եկամուտների գծով ժամկետանց պարտավորություններ (առանց դրոշմանիշային վճարի):
Վերոգրյալի կապակցությամբ, հաշվի առնելով պետական բյուջեից տրամադրվող աջակցության ծրագրերի մասով արդեն իսկ ամրագրված միատեսակ մոտեցումները պահպանելու կարևորությունը՝ առաջարկում ենք Նախագծով սահմանել, որ տնտեսավարող սուբյեկտը դիմում-հայտի ներկայացման օրվան նախորդող 365 օրերի ընթացքում չպետք է ունենա հարկային մարմնի կողմից վերահսկվող եկամուտների գծով մեկ միլիոն դրամ և ավելի հարկային պարտավորությունների մասով գանձման որոշում, և հայտի ներկայացման օրվան նախորդող օրվա դրությամբ չպետք է ունենա հարկային մարմնի կողմից վերահսկվող եկամուտների գծով ժամկետանց պարտավորություններ։

	      1․ Վերջին տարիներին գինու արտադրության և իրացման ծավալների նվազումով և տնտեսավարողների մոտ կուտակված գինու մնացորդներով պայմանավորված նվազել է խաղողի գինեմետ սորտերի, այդ թվում՝ Արենի սորտի խաղողի նկատմամբ պահանջարկը։ Դրանից ելնելով սույն նախագծով առաջարկվում է Արենի տեսակի խաղողի մթերման խնդիրը լուծել այն կոնյակի սպիրտի արտադրությանն ուղղելու միջոցով։  Նախագծով մթերված խաղողի 1 կգ-ի համար առաջարկվում է տրամադրել 70 դրամի չափով սուբսիդավորում, որքան որ սահմանվել էր 2025 թվականին ՀՀ կառավարության 30.10.2025թ. 1537-Լ որոշմամբ։ Կոնյակի սպիրտի արտադրության նպատակով մթերվող խաղողի 2025 թվականի ձևավորված գինը կազմում էր 150 դրամ։ Ընթացիկ տարում արտահանման խնդիրներով պայմանավորված խաղողի սեղանի սորտերի զգալի մասը խաղողագործները հանձնեցին մթերման, որի արդյունքում մթերման խաղողի առաջարկը գերազանցեց պահանջարկը և նվազեցին մթերման գները։ Այսօրվա դրությամբ կոնյակի սպիրտի արտադրության նպատակով մթերվող խաղողի ձևավորված գինը կազմում է 135-140 դրամ։ 
2․ Չի ընդունվել։
      Նախագծով աջակցության տրամադրման համար սահմանվում է մթերման առնվազն 800 տոննայի շեմ, որպեսզի գինու արտադրության ոլորտում անհավասար մրցակցային պայմաններ չստեղծելու նպատակով ծրագրից չկարողանան օգտվել գինու արտադրության նպատակով Արենի մթերող տնտեսավարողները և մթերվող Արենին ամբողջությամբ ուղղվի կոնյակի սպիրտի արտադրությանը։
       Միաժամանակ տեղեկացնում եմ, որ Կառավարության 11.06.2026թ. N 839-Լ որոշմամբ հաստատված արտահանման միջոցառման նոյեմբեր ամսվա նախագծից հանվել է ԵԱՏՄ արտահանվող մրգահատապտղային գինին և դիտարկվում է հաջորդ ամիսներին նույն մոտեցումը խաղողի գինու վրա կիրառելու նպատակահարմարությունը։


 
3․ Ընդունվել է ի գիտություն։
















4․ Ընդունվել է։


	3. Տարածքային կառավարման և ենթակառուցվածքների նախարարություն 
	20․10․2026թ.

	
	N ԴԽ/15․2/39561-2026

	Առաջարկություններ և դիտողություններ չկան։
	



